open-index/open-wikipedia-markdown huggingface dataset:
อุนตุง โอร์เตกา

**อุนตุง โอร์เตกา** (Untung Ortega) นักมวยสากลชาวอินโดนีเซีย เกิดเมื่อ 1 มกราคม พ.ศ. 2522 ที่เมืองเตฆัล ประเทศอินโดนีเซีย สถิติการชก 15 ครั้ง ชนะ 1 (น็อค 1) เสมอ 3 แพ้ 11 
## ประวัติ
ออร์เตกาเริ่มชกมวยสากลเมื่อ 2 เมษายน พ.ศ. 2542 แพ้คะแนน ชดช้อย ชูโชคชัยที่ ชุมพร ต่อจากนั้นขึ้นชกอีก 3 ครั้ง ชนะ 2 แพ้ 1 จึงขึ้นชิงแชมป์อินโดนีเซียรุ่นซูเปอร์เฟเธอร์เวทเมื่อ 7 กันยายน พ.ศ. 2545 แต่ทำได้แค่เสมอกับรีโอ ซารากิห์ ซึ่งออร์เตกาแก้มือชกนอกรอบชนะน็อคซารากิห์ได้ในการชกครั้งต่อมา ออร์เตกาเดินทางมาชิงแชมป์ PABA รุ่นซูเปอร์เฟเธอร์เวทกับพงษ์สิทธิ์ เวียงวิเศษเมื่อ 29 มกราคม พ.ศ. 2546 ซึ่งออร์เตกาเป็นฝ่ายแพ้คะแนนไป แม้จะชกพงษ์สิทธิ์ลงไปนับแปดได้ในยกที่ 5 หลังจากนั้น ออร์เตกาไปชกนอกรอบแพ้ที่ออสเตรเลียสองครั้ง ก่อนจะขึ้นชิงแชมป์ PABA เฉพาะกาลรุ่นซูเปอร์เฟเธอร์เวทเมื่อ 11 ตุลาคม พ.ศ. 2546 ชนะน็อค ชินตอน ซิมมอน ยก 4 แต่พอขึ้นชกป้องกันตำแหน่งครั้งแรกก็เป็นฝ่ายแพ้คะแนน เบน ครูซ เสียแชมป์ไปเมื่อ 21 มีนาคม พ.ศ. 2547 ที่ ออสเตรเลีย

หลังจากเสียแชมป์ไป ออร์เตกาขึ้นชิงแชมป์อินโดนีเซียรุ่นไลท์เวทเมื่อ 17 กรกฎาคม พ.ศ. 2547 แต่ทำได้แค่เสมอกับเฮงกี โตบีอัส จากนั้น ออร์เตกาขึ้นชกนอกรอบที่อินโดนีเซียแพ้บ้าง ชนะบ้าง และยังเคยชกแพ้คะแนนมานพชัย สิงห์มนัสศักดิ์ พี่ชายของศิริมงคล สิงห์มนัสศักดิ์ที่อินโดนีเซียเมื่อ พ.ศ. 2547 ด้วย ออร์เตกาขึ้นชิงแชมป์อินโดนีเซียอีกครั้ง โดยขึ้นชิงแชมป์ที่ว่างในรุ่นซูเปอร์เฟเธอร์เวท คราวนี้เป็นฝ่ายแพ้น็อค อเล็กซานเดอร์ บายาวา ยก 3 เมื่อ 19 ต.ค. พ.ศ. 2551 ออร์เตกาหยุดชกไปสองปี กลับมาชกอีกครั้งเมื่อ 19 มิถุนายน พ.ศ. 2553 แพ้น็อค ดาร์ซิม นังกาลา ยก 3 จากน้น ออร์เตกาก็แขวนนวมไป

## เกียรติประวัติ

* แชมป์ PABA เฉพาะกาลรุ่นซูเปอร์เฟเธอร์เวท
** ชิง 11 ตุลาคม 2546 ชนะน็อค คลินตัน ซิมมอนด์ ยก 4 ที่ อินโดนีเซีย
** เสียแชมป์ 21 มีนาคม 2547 แพ้คะแนน เบน ครูซ ที่ ออสเตรเลีย
* เคยชิงแชมป์ต่อไปนี้แต่ไม่สำเร็จ
** ชิงแชมป์ PABA รุ่นซูเปอร์เฟเธอร์เวท เมื่อ 29 มกราคม 2546 แพ้คะแนน พงษ์สิทธิ์ เวียงวิเศษ ที่ อุตรดิตถ์

## อ้างอิง

* สถิติการชก boxrec.com  

หมวดหมู่:นักมวยสากลชาวอินโดนีเซีย
หมวดหมู่:แชมป์ PABA
หมวดหมู่:บุคคลจากเซอมารัง
หมวดหมู่:บุคคลจากจังหวัดชวากลาง
ฟาบิโอ มาร์ฟา

**ฟาบิโอ มาร์ฟา** (Fabio Marfa) นักมวยสากลชาวฟิลิปปินส์ เกิดเมื่อ 30 ตุลาคม พ.ศ. 2519 ที่ จังหวัดเซบู ประเทศฟิลิปปินส์ สถิติการชก 52 ครั้ง ชนะ 24(น็อค 12) เสมอ 4 แพ้ 24 
## ประวัติ
มาร์ฟาขึ้นชกมวยสากลครั้งแรกเมื่อ 20 กันยายน พ.ศ. 2540 เสมอกับ เจอร์รี บัสโกลอก ที่ฟิลิปปินส์ หลังจากนั้น ชกชนะเป็นส่วนใหญ่ เคยชกชนะน็อค เฟเดริโก คาตูไบ ยก 4 จากนั้นมาชิงแชมป์ PABA รุ่นมินิมัมเวทในไทย แพ้น็อค พรสวรรค์ กระทิงแดงยิม ยก 6 เมื่อ 27 กันยายน พ.ศ. 2545 จากนั้นไปชิงแชมป์ OPBF รุ่นไลท์ฟลายเวทที่ ญี่ปุ่นเมื่อ 9 ธันวาคม ปีเดียวกัน แพ้คะแนน ทัตสุโอะ ฮายาชิดะ ที่ ญี่ปุ่น หลังจากนั้น มาร์ฟายังขึ้นชกอย่างต่อเนื่อง เดินทางไปชกที่ญี่ปุ่นและอินโดนีเซียอีกหลายครั้ง รวมทั้งมาแพ้คะแนนไก่ชน ส.วรพิน เมื่อ พ.ศ. 2549 มาร์ฟาได้ชิงแชมป์ฟิลิปปินส์รุ่นมินิมัมเวทถึงสองครั้งแต่ไม่สำเร็จ โดยใน พ.ศ. 2549 แพ้น็อค ฟลอรันเต คอนเดส ยก 6 ไม่ได้แชมป์ และใน พ.ศ. 2550 แพ้คะแนน อาร์มัน เดอ ลาครูซ ไม่ได้แชมป์อีก หลังจากนั้น มาร์ฟาเริ่มชกแพ้เป็นส่วนใหญ่ และได้ไปชิงแชมป์ OPBF รุ่นมินิมัมเวทที่ญี่ปุ่นเมื่อ 15 มิถุนายน พ.ศ. 2551 แพ้คะแนน โตชิกาสุ วากะ ไม่ได้แชมป์ มาร์ฟายังขึ้นชกอีกหลายครั้งแต่แพ้รวด หลังจากที่ชกแพ้คะแนน อาร์เทอร์ วีญานูเอวา เมื่อ 10 ตุลาคม พ.ศ. 2552 แล้วก็แขวนนวมไป
## เกียรติประวัติ

* เคยชิงแชมป์ต่อไปนี้แต่ไม่สำเร็จ
** ชิงแชมป์ PABA รุ่นมินิมัมเวทเมื่อ 27 กันยายน 2545 แพ้น็อค พรสวรรค์ ป.ประมุข ยก 6 ที่ อุตรดิตถ์
** ชิงแชมป์ OPBF รุ่นมินิมัมเวทเมื่อ 9 ธันวาคม 2545 แพ้คะแนน ทัตสุโอะ ฮายาชิดะ ที่ ญี่ปุ่น
** ชิงแชมป์ OPBF รุ่นมินิมัมเวทเมื่อ 15 มิถุนายน 2551 แพ้คะแนน โตชิคาสุ วากะ ที่ ญี่ปุ่น

## อ้างอิง

* สถิติการชก boxrec.com 

หมวดหมู่:นักมวยสากลชาวฟิลิปปินส์รุ่นมินิมัมเวท
หมวดหมู่:บุคคลจากจังหวัดเซบู
อซาธอท

250px|thumb|อซาธอทและเหล่าเทพที่เล่นดนตรีขับกล่อม

**อซาธอท** () เป็นหนึ่งในสิ่งที่เรียกว่า เอาเตอร์ก็อด ในงานประพันธ์ของเอช. พี. เลิฟคราฟท์ เดิมทีนั้นเลิฟคราฟท์เขียนเรื่องของอซาธอทได้ไม่จบ ซึ่งส่วนหนึ่งของต้นฉบับที่มีความยาวห้าร้อยคำได้รับการตีพิมพ์ด้วยชื่อ Azathoth ลงจดหมายเหตุ Leaves ในปีพ.ศ. 2481 ถ้าไม่นับนิยายที่ไม่จบเรื่องนี้แล้ว อซาธอทถูกกล่าวถึงในงานประพันธ์ครั้งแรกในนิยายเรื่อง The Dream-Quest of Unknown Kadath ซึ่งเลิฟคราฟท์แต่งในปี พ.ศ. 2469

อซาธอทมีฉายาว่า *เทพตาบอดผู้โง่เขลา (The Blind Idiot God) * *ศูนย์กลางแห่งความวุ่นวาย (Nuclear Chaos)*  และ *สุลต่านปิศาจ (the Daemon Sultan) * เลิฟคราฟท์ได้ระบุถึงอซาธอทไว้ว่าเป็นความสับสนที่อยู่นอกอวกาศอันเป็นระเบียบ ในเรื่อง The Dreams in the Witch House (พ.ศ. 2475) ตัวเอกของเรื่องได้ทราบเรื่องของอซาธอทจากหนังสือนีโครโนมิคอน ว่าเป็นสิ่งที่ไร้จิตใจซึ่งควบคุมเวลาและอวกาศทั้งมวลจากศูนย์กลางแห่งความสับสน ในเรื่อง The Haunter of the Dark (พ.ศ. 2478) ระบุถึง"เทพตาบอดผู้โง่เขลา อซาธอท ผู้ปกครองแห่งสรรพสิ่ง รายล้อมด้วยเหล่านักเต้นระบำอันไร้จิตใจ และขับกล่อมด้วยเสียงขลุ่ยปิศาจในอุ้งเท้าอันไร้นาม"

## ''งานประพันธ์ของนักเขียนคนอื่น''
ในงานของนักประพันธ์ของออกัสท์ เดอเลธ อซาธอทเป็นผู้นำของเหล่าเอาเตอร์ก็อดและเกรทโอลด์วันในการต่อสู้กับเอลเดอร์ก็อด

ลักษณะของอซาธอทเป็นมวลสารขนาดมหึมาอันไม่มีรูปลักษณ์แน่นอน อซาธอทเป็นตัวแทนของความชั่วร้ายและความวุ่นวาย ทั้งยังเป็นสิ่งที่ทรงอำนาจที่สุดในจักรวาล เดิมทีนั้นอซาธอทมีสติปัญญามากพอๆกับพลัง แต่ต่อมาได้เสียความคิดจิตใจไปและหลับใหลอยู่ ณ ใจกลางของจักรวาล เชื่อกันว่าเมื่ออซาธอทตื่นขึ้นมาอีกครั้งก็จะทำให้จักรวาลแตกสลายไป ซึ่งบางทฤษฏีกล่าวว่าจักรวาลนี้เป็นเพียงความฝันของอซาธอทเท่านั้น เมื่ออซาธอทตื่นขึ้นมา จักรวาลก็จะหายไปด้วย

## ''The Azathoth Cycle''
ในปี พ.ศ. 2538 บริษัท Chaosium ได้จัดพิมพ์ *The Azathoth Cycle* ซึ่งรวมบทประพันธ์ซึ่งเกี่ยวข้องหรือได้รับแรงบันดาลใจจากอซาธอท *The Azathoth Cycle* ได้รับการเรียบเรียงโดยโรเบิร์ต เอ็ม ไพรซ์ ผู้ศึกษางานประพันธ์ของเลิฟคราฟท์ หนังสือเล่มนี้ได้รวมบทนำของไพรซ์ซึ่งอธิบายที่มาและพัฒนาการของอซาธอท

ภายในเล่มประกอบด้วย:

* "Azathoth" โดย Edward Pickman Derby
* "Azathoth in Arkham" โดย Peter Cannon
* "The Revenge of Azathoth" โดย Peter Cannon
* "The Pit of the Shoggoths" โดย Stephen M. Rainey
* "Hydra" โดย Henry Kuttner
* "The Madness Out of Time" by Lin Carter
* "The Insects from Shaggai" โดย Ramsey Campbell 
* "The Sect of the Idiot" โดย Thomas Ligotti 
* "The Throne of Achamoth" โดย Richard L. Tierney & Robert M. Price
* "The Last Night of the Earth" โดย Gary Myers
* "The Daemon-Sultan" โดย Donald R. Burleson
* "Idiot Savant" โดย C. J. Henderson
* "The Space of Madness" โดย Stephen Studach
* "The Nameless Tower" โดย John Glasby
* "The Plague Jar" โดย Allen Mackey
* "The Old Ones’ Promise of Eternal Life" โดย Robert M. Price

## อ้างอิง

หมวดหมู่:เทพในตำนานคธูลู
สถิติพรรณนา

**สถิติพรรณนา** หมายถึง วิธีการจัดระเบียบข้อมูล และการนำเสนอข้อมูล โดยการนำเสนอข้อมูลอาจแสดงอยู่ในรูปข้อความ ตาราง แผนภาพ ร้อยละ หรือการสรุปข้อมูลเฉพาะที่สำคัญๆ เท่านั้น เช่น การวัดแนวโน้มเข้าสู่ส่วนกลาง และการวัดการกระจาย

หมวดหมู่:สถิติศาส๖ตร์
Nomen dubium

***nomen dubium*** (ภาษาละติน แปลว่า "ชื่อชนิดที่ไม่แน่นอน ยังมีข้อสงสัย", pl. nomina dubia ) ในระบบชื่ออนุกรมวิธานสัตว์สากล (ICZN) คือชื่อวิทยาศาสตร์ที่ยังไม่แน่นอน หรือยังมีข้อสงสัยว่าใช้ได้ ส่วนหมายเหตุในระบบชื่ออนุกรมวิธานพืชสากล (*ICBN*) และ ระบบชื่ออนุกรมวิธานแบคทีเรียสากล (*ICNB*) คำว่า "*nomen dubium*" คือไม่มีสถานะ

ในบางกรณี เป็นไปได้ที่มันอาจถูกกำหนดเป็น *nomen dubium* เพราะยังไม่แน่ใจว่าตัวอย่างถูกจัดอยู่ในกลุ่มหรือไม่ ในกรณีนี้อาจเกิดได้จากตัวอย่างต้นแบบดั้งเดิมหรือ ตัวอย่างต้นแบบแรกสูญหายหรือถูกทำลาย การตั้งชื่อของตัวอย่างต้นแบบตัวอย่างใหม่ หรือตัวอย่างใหม่แทนตัวอย่างต้นแบบ *nomen dubium* จะถูกใช้ในกรณีแบบนี้

บางชื่ออาจจะกลายเป็น *nomen dubium* ถ้าตัวอย่างต้นแบบแรกของมันไม่ครบสมบูรณ์หรือไม่เพียงพอ ขาดส่วนสำคัญที่จะใช้ในการวินิจฉัย (เกิดขึ้นบ่อยๆในกรณีซากดึกดำบรรพ์) เพื่อความเสถียรภาพมั่นคง ระบบชื่ออนุกรมวิธานสัตว์สากลจะให้ตัวอย่างต้นแบบตัวอย่างใหม่ หรือ ตัวอย่างใหม่แทนตัวอย่างต้นแบบ ใช้ *nomen dubium*

ยกตัวอย่าง สัตว์เลื้อยคลานจำพวกอาร์โคซอร์ *Parasuchus hislopi* Lydekker ที่คล้ายจระเข้ ในปี ค.ศ. 1885 ได้ถูกพรรณนาจัดจำแนกบนพื้นฐานของจะงอย *[[premaxilla]]ry* (ส่วนจมูก) แต่มันก็ไม่เพียงพอที่จะจัดเป็น *[[Parasuchus]]* เหมือนญาติใกล้ชนิดของมัน ทำให้มันมีชื่อว่า *Parasuchus hislopi*-*nomen dubium* บรรพชีวินวิทยาชาวเท็กซัส Sankar Chatterjee เสนอตัวอย่างต้นแบบตัวอย่างใหม่ , โครงกระดูกที่สมบูรณ์, ที่ถูกค้นพบใหม่ ซึ่งต่อมา International Commission on Zoological Nomenclature พิจารณาและยอมรับในปี ค.ศ. 2003 ที่จะแทนที่ด้วยตัวอย่างใหม่แทนตัวอย่างต้นแบบ

## ดูเพิ่ม
* ชื่อตั้งไร้คำบรรยาย

## อ้างอิง

หมวดหมู่:ระบบการเรียกชื่อสิ่งมีชีวิต
หมวดหมู่:ชีววิทยา
กสิณไฟ

**กสิณไฟ** เป็นกรรมฐานกองที่มีพลังมากที่สุดในการปฏิบัติสมาธิภาวนา การเพ่งกสิณไฟสามารถช่วยประคองจิตของผู้ปฏิบัติให้เกิดสมาธิจนเข้าสู่รูปฌานและอรูปฌานได้

พลังแห่งกสิณไฟนอกจากจะมีอำนาจอยู่นอกเหนือกฎเกณฑ์ของธรรมชาติและกฎบัญญัติบนโลกแล้ว พลังแห่งกสิณไฟยังนำมาซึ่งพลังจิตที่สามารถแทรกแซงเข้าไปในวิถีชีวิตของเราได้ทุกเรื่อง ไม่ว่าจะเป็นความสามารถในการบังคับธาตุทั้งสี่ (ดิน น้ำ ลม ไฟ) เช่น ทำให้เกิดฝนตก ฟ้าร้อง มีลมพายุ หรือแม้กระทั่งสามารถนำไปใช้ควบคุมความคิดและจิตใจของคนเราได้อย่างน่าอัศจรรย์ยิ่ง พลังอำนาจของกสิณไฟ **จึงสมควรนำไปใช้อย่างถูกวิธี อย่างมีความเข้าใจ** เพราะหากเราไม่มีความเข้าใจในอำนาจแห่งพลังกสิณไฟแล้ว ผู้ปฏิบัติที่สำเร็จกสิณไฟอาจไม่สามารถควบคุมพลังอำนาจพิเศษจากกสิณไฟได้ และอาจนำพลังอำนาจจากกสิณไฟนั้นไปใช้ในทางที่ผิด เช่น ใช้พลังอำนาจจิตจากกสิณไฟบังคับธาตุดิน น้ำ ลม ไฟ หรือใช้พลังอำนาจจิตจากกสิณไฟครอบงำความรู้สึกนึกคิดและจิตใจของมนุษย์ ฯลฯ ซึ่งผลที่เกิดจากการใช้พลังอำนาจจิตจากกสิณไฟได้ก่อให้เกิดความเสียหายและสร้างความวุ่นวายต่อเพื่อนมนุษย์บนโลกเป็นอย่างมาก อันเป็นการสร้างบาปกรรมให้เกิดขึ้นจากการใช้พลังอำนาจจิตจากกสิณไฟโดยที่ผู้ฝึกกสิณไฟไม่ได้ตั้งใจ ผู้ที่ฝึกกสิณไฟจึงจำเป็นต้องเรียนรู้ถึงวิธีการควบคุมพลังอำนาจแห่งกสิณไฟ

ผู้ที่ฝึกกสิณไฟจึงจำเป็นต้องให้สัจจะวาจารับศีลและปฏิญาณตนรับข้อห้ามต่าง ๆ กับครูบาอาจารย์ เพื่อเป็นการป้องกันมิให้ผู้ฝึกกสิณไฟในชั้นสูงนำเอาพลังอำนาจพิเศษจากกสิณไฟไปใช้เบียดเบียนผู้อื่น ด้วยขอบเขตของศีลห้าจะเป็นเครื่องเตือนใจของผู้ที่ฝึกกสิณไฟให้มีสติเท่าทันกิเลสทั้งปวง

กล่าวกันว่าบรรดาผู้ปฏิบัติสมาธิภาวนาด้วยการเพ่งกสิณและสำเร็จกสิณ *(ไฟ)* ยามเมื่อตายลง ร่างกายสังขารของผู้ที่สำเร็จกสิณไฟจะสามารถลุกไหม้เผาทำลายตัวเองได้ ที่เป็นเช่นนี้ได้ก็สืบเนื่องมาจากพลังอำนาจของกสิณไฟที่พวกเขาได้เฝ้าฝึกปรือเอาไว้จนชำนิชำนาญ แม้เมื่อถึงเวลาที่พวกเขาได้ตายจากโลกนี้ พลังกสิณไฟที่อยู่ภายในจิตของผู้สำเร็จกสิณไฟจะทำหน้าที่ของตนด้วยการลุกไหม้เผาร่างกายสังขารอันเป็นก้อนธาตุทั้งสี่นี้ให้สูญสิ้นไป

## อ้างอิง
ลิโต ซิสโนริโอ

**ลิโต ซิสโนริโอ** (; เกิดเมื่อวันที่ 10 ตุลาคม พ.ศ. 2525 เสียชีวิตเมื่อวันที่ 31 มีนาคม พ.ศ. 2550 ที่ประเทศไทย) อดีตนักมวยสากลอาชีพชาวฟิลิปปินส์ มีสถิติการชก 17 ครั้ง ชนะ 10 (น็อค 3) เสมอ 1 แพ้ 6

## ประวัติ
ลิโต ซิสโนริโอ ขึ้นชกมวยสากลอาชีพครั้งแรกเมื่อวันที่ 4 ตุลาคม พ.ศ. 2546 ชนะคะแนน เบิร์ต เกาอัด ที่ฟิลิปปินส์ จากนั้นชึ้นชกชนะรวดมาตลอด โดยเคยชนะคะแนนโรเบิร์ต คอสเตโล และเสมอกับ โรแลนโด ทูยูกอน ชกแพ้ครั้งแรกเมื่อมาชกแพ้คะแนน ปิ๊กมี่ เมืองชัยภูมิ ที่ กรุงเทพ  จากนั้นได้มาชิงแชมป์โลกเยาวชนในไทยสองครั้งติดต่อกัน โดยครั้งแรกขึ้นชิงแชมป์รุ่นมินิมัมเวท WBC เมื่อ 28 ตุลาคมพ.ศ. 2548 แพ้น็อค โอเล่ห์ดง กระทิงแดงยิม ยก 6 จากนั้นมาชิงแชมป์โลกเยาวชนรุ่นฟลายเวท WBC เมื่อวันที่ 26 มิถุนายน พ.ศ. 2549 ซึ่งครั้งนี้ ซิสโนริโอเป็นฝ่ายชนะน็อค ฟ้าเพชรน้อย ส.จิตรพัฒนา ยก 5 ได้แชมป์มาครองแบบพลิกความคาดหมาย  แต่เมื่อป้องกันแชมป์ครั้งแรก ก็เป็นฝ่ายเลียแชมป์ไปเมื่อวันที่ 5 ตุลาคม พ.ศ. 2549 โดยเป็นฝ่ายแพ้คะแนน พนมรุ้งเล็ก กระทิงแดงยิมไป 

จากนั้น ซิสโนริโอขึ้นชกชิงแชมป์ฟิลิปปินส์รุ่นฟลายเวทที่ฟิลิปปินส์ปรากฏว่าเป็นฝ่ายแพ้คะแนนโดยเทคนิค ฟิลิป พาร์คอน ไปในปี พ.ศ. 2550 ซิสโนริโอมาชกในเมืองไทยสองครั้งติดต่อกัน โดยเป็นฝ่ายแพ้น็อค พงษ์ศักดิ์เล็ก ศิษย์คนองศักดิ์ ยก 4 เมื่อวันที่ 21 มกราคม ซึ่งการขึ้นชกครั้งนี้ของซิสโนริโอไม่ได้รับการรับรองจากคณะกรรมการมวยของฟิลิปปินส์ และขึ้นชกโดยไม่มีใบอนุญาตจากทางฟิลิปปินส์ให้ขึ้นชก หลังจากนั้น ซิสนอริโตมาชกกับฉัตรชัย อีลิทยิม เมื่อวันที่ 30 มีนาคม  ที่สนามกีฬาโรงเรียนมัธยมวัดสิงห์ เขตจอมทอง กรุงเทพมหานคร โดยเป็นการมาชกแบบไม่มีใบอนุญาตอีกเช่นกัน ผลปรากฏว่าซิสโนริโตเป็นฝ่ายแพ้น็อคในยกที่ 4 ซิสโนริโอบอบช้ำจากการชกครั้งนี้มาก และเสียชีวิตเมื่อวันที่ 1 เมษายน เวลา 21.15 น. ที่โรงพยาบาลปิยะมินทร์ ถนนบางนา-ตราด เนื่องจากสมองได้รับการกระทบกระเทือนอย่างรุนแรงจากการชกกับฉัตรชัย หลังจากแพทย์พยายามผ่าตัดช่วยชีวิตแล้วแต่ไม่สำเร็จเนื่องจากมีเลือดคั่งในสมองมากและก้อนเลือดกดทับก้านสมอง  สิริอายุได้ 25 ปี

## เกียรติประวัติ

* แชมป์โลกเยาวชนรุ่นฟลายเวท WBC
** ชิง 26 พฤษภาคม 2549 ชนะน็อค ฟ้าเพชรน้อย ส.จิตรพัฒนา ยก 5 ที่ กทม.
** เสียแชมป์ 5 ตุลาคม 2549 แพ้คะแนน พนมรุ้งเล็ก กระทิงแดงยิม ที่ กทม.
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกเยาวชนรุ่นมินิมัมเวท WBC เมื่อ 28 ตุลาคม 2548 แพ้น็อค โอเล่ห์ดง ศักดิ์เสมอชัย ยก 6 ที่ กทม.

## อ้างอิง
* สถิติการชก boxrec.com  

หมวดหมู่:นักมวยสากลชาวฟิลิปปินส์รุ่นฟลายเวท
หมวดหมู่:นักมวยสากลชาวฟิลิปปินส์รุ่นมินิมัมเวท
หมวดหมู่:แชมป์โลกเยาวชน
หมวดหมู่:นักมวยที่เสียชีวิตจากการชกมวย
หมวดหมู่:บุคคลจากจังหวัดโคตาบาโต
อัมพร จินตกานนท์

พลโท **อัมพร จินตกานนท์** (พ.ศ. 2456 - พ.ศ. 2531) เป็น กรรมการเจ้าหน้าที่ควบคุมและตรวจข่าวโฆษณาทางหนังสือพิมพ์และสิ่งพิมพ์ ตามประกาศ คณะบริหารประเทศชั่วคราว ฉบับที่ 4 คณะบริหารประเทศชั่วคราว ในเหตุการณ์ รัฐประหารในประเทศไทย พ.ศ. 2494 ผู้มีชื่อเสียงในช่วง พ.ศ. 2500-2520 ในฐานะเป็นนักการเมืองคนสำคัญในกลุ่มของจอมพลสฤษดิ์ ธนะรัชต์ พลโทอัมพร จินตกานนท์ เคยดำรงตำแหน่งสำคัญ เช่น รัฐมนตรีช่วยว่าการกระทรวงยุติธรรม  รัฐมนตรีช่วยว่าการกระทรวงการคลัง ปลัดกระทรวงพาณิชย์ เลขาธิการบริหารของนายกรัฐมนตรี และนอกจากนี้พลโทอัมพร ยังเป็นหนึ่งในผู้ก่อตั้งธนาคารทหารไทยด้วย

## ประวัติ
พลโท อัมพร จินตกานนท์ เป็นบุตรของพระยาอรรถวิรัชวาทเศรณี (ปลั่ง จินตกานนท์) และคุณหญิงจำรัส อรรถวิรัชวาทเศรณี มีพี่น้อง 5 คน คือ 
#พลโท อัมพร จินตกานนท์ 
#นางสาว อำพัน จินตกานนท์
#นาย อำพล จินตกาานนท์
#นางสาว อัมโพช จินตกานนท์ 
#พันเอก อัมพุช จินตกานนท์

และ เป็นพี่ชายต่างมารดาของ อนันต์ จินตกานนท์ สมาชิกเสรีไทย, นักการทูตที่มีชื่อเสียง เอนก จินตกานนท์ และอนงค์ เนตรมาน ที่เกิดกับคุณหญิงพิกุล

พลโท อัมพร สมรสกับ คุณหญิงรุจี จินตกานนท์ (สกุลเดิม สิริวิสูตร) มีบุตร-ธิดา 3 คน ได้แก่
# ร.ท.หญิง รุจิราภรณ์ จุณณานนท์ สมรสกับ บดี จุณณานนท์ อดีตรัฐมนตรีว่าการกระทรวงการคลังและผู้อำนวยการสำนักงบประมาณ
# พล.ต.อมรรัตน์ จินตกานนท์ สมรสกับ 1. นางชดช้อย พงศ์ไพโรจน์ 2. นางหรรษา จินตกานนท์ (บุปผเวส) - (ถึงแก่อนิจกรรมพร้อมภรรยาจากอุบัติเหตุทางรถยนต์) มีบุตรอาทิ พลตํารวจโทนิธิธร จินตกานนท์ ผู้บัญชาการศึกษา สำนักงานตำรวจแห่งชาติ
# ร.ท.ปภัสสร จินตกานนท์ สมรสกับ พล.ต.หญิง เรวดี จินตกานนท์ (สิทธิเดชะ)

ในปี พ.ศ. 2523 พลโท อัมพร ป่วยด้วยเส้นเลือดในสมองแตก ทำให้ต้องนอนเป็นเจ้าชายนิทรา (มีฟื้นมาบ้างเป็นระยะสั้น ๆ) จวบจนกระทั่งถึงแก่อนิจกรรมในปี พ.ศ. 2531 และได้รับพระราชทานเพลิงศพ เมื่อวันที่ 28 มีนาคม พ.ศ. 2532

พลโท อัมพร เป็นชาวจังหวัดตราดที่มีบทบาทในการสนับสนุนด้านการสาธารณสุขของจังหวัดตราด โดยบริจาคทรัพย์ในการก่อสร้างอาคารโรงพยาบาลตราด

## สถานที่อันเนื่องด้วยนาม
* โรงเรียนอัมพรจินตกานนท์ ตำบลหนองบอน อำเภอบ่อไร่ จังหวัดตราด

## เครื่องราชอิสริยาภรณ์

## อ้างอิง

หมวดหมู่:บุคคลจากจังหวัดตราด
หมวดหมู่:นักการเมืองไทย
หมวดหมู่:เลขาธิการนายกรัฐมนตรีไทย
หมวดหมู่:ทหารบกชาวไทย
หมวดหมู่:ข้าราชการพลเรือนชาวไทย
หมวดหมู่:ปลัดกระทรวงพาณิชย์ไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายหน้า)
หมวดหมู่:ผู้ได้รับเหรียญจักรมาลา
หมวดหมู่:บุคคลในประวัติศาสตร์กรุงรัตนโกสินทร์
การุณ เก่งระดมยิง

พันเอก (พิเศษ) **การุณ เก่งระดมยิง** (11 ธันวาคม พ.ศ. 2461 – 18 ธันวาคม พ.ศ. 2547) อดีตสมาชิกขบวนการเสรีไทย อดีตโฆษกรายการโทรทัศน์และวิทยุ เช่น รายการป๊อบท็อป รายการยี่สิบคำถาม และเป็นผู้ก่อตั้งสถานีวิทยุกระจายเสียงกรมการทหารสื่อสารและโทรทัศน์ไทย ซึ่งกลายเป็นสถานีวิทยุโทรทัศน์กองทัพบกช่อง 5 ในปัจจุบัน

## ประวัติ
พันเอก (พิเศษ) การุณ เก่งระดมยิง เป็นบุตรของพลโท พลอากาศโท กาจ กาจสงคราม กับคุณหญิงฟองสมุทร เกิดเมื่อวันที่ 11 ธันวาคม พ.ศ. 2461 เป็นบุตรชายคนเดียวในจำนวนพี่น้อง 7 คน สมรสกับชื่นสุข โลจายะ มีบุตรธิดาด้วยกัน 4 คน

พันเอก (พิเศษ) การุณ ศึกษาชั้นมัธยมศึกษาที่โรงเรียนเทพศิรินทร์, โรงเรียนสวนกุหลาบวิทยาลัย และโรงเรียนเตรียมอุดมศึกษา แล้วเข้าศึกษาในคณะวิศวกรรมศาสตร์ จุฬาลงกรณ์มหาวิทยาลัย ก่อนไปศึกษาแผนกวิศวกรรม มหาวิทยาลัยไมอามี สหรัฐ

ในระหว่างสงครามมหาเอเชียบูรพา พันเอก (พิเศษ) การุณได้เข้าร่วมขบวนการเสรีไทย โดยเป็นเสรีไทยสายอเมริกันรุ่นแรก รหัส "เคน" กระทั่งสงครามสิ้นสุด รัฐบาลสหรัฐได้มอบเหรียญกล้าหาญเป็นเกียรติประวัติ

## งานการเมือง
พันเอก (พิเศษ) การุณได้รับทุนรัฐบาล ไปศึกษาต่อด้านวิศวกรรมเครื่องยนต์ มีความชำนาญพิเศษด้านเทคนิคต่างๆ และด้านวิทยุโทรทัศน์ แล้วกลับมารับราชการทหารที่กระทรวงกลาโหม กระทั่งกองทัพบกได้มอบหมายให้ ร.อ.การุณ (ยศขณะนั้น) เป็นผู้จัดตั้งสถานีวิทยุกระจายเสียงกองทัพบก จส.ของกรมการทหารสื่อสาร ซึ่งเป็นสถานีวิทยุกระจายเสียงกองทัพบกแห่งแรก ติดตั้งเครื่องส่ง ดูแลการออกอากาศ และเป็นโฆษกออกอากาศ ด้วยการเปิดเพลง และอ่านข่าว ต่อมามีการจัดตั้งสถานีวิทยุโทรทัศน์กองทัพบก แบบขาวดำ และพันเอก (พิเศษ) การุณได้รับมอบหมายให้เป็นผู้ดำเนินการคัดเลือกระบบ และนำระบบโทรทัศน์สี เข้ามาในประเทศไทยเป็นครั้งแรก

ในปี พ.ศ. 2507 พันเอก (พิเศษ) การุณการุณ ได้มีโอกาสเป็นพิธีกรสัมภาษณ์ อาภัสรา หงสกุล เมื่อครั้งที่อาภัสราเดินทางกลับประเทศไทย หลังจากที่ได้รับมงกุฎนางงามจักรวาล ต่อมาในปี 2509 พันเอก (พิเศษ) การุณ ได้เป็นพิธีกรรายการโทรทัศน์มากมายเช่น "ป๊อบท็อป" "บันไดดารา" "ขายหัวเราะ" "ช่องนำโชค" "ยี่สิบคำถาม" ฯลฯ

พันเอก (พิเศษ) การุณได้เปิดสอนการทำรายการโทรทัศน์ ได้ปั้นพิธีกรขึ้นมามากมาย เช่น ดำรง พุฒตาล ธรรมรัตน์ นาคสุริยะ และ วิชิต แสงทอง

## ถึงแก่อนิจกรรม
พันเอก (พิเศษ) การุณถึงแก่อนิจกรรมเมื่อวันที่ 18 ธันวาคม พ.ศ. 2547 ด้วยโรคติดเชื้อในกระแสโลหิต ที่ โรงพยาบาลพระมงกุฎเกล้า ด้วยวัย 86 ปี มีพิธีพระราชทานเพลิงศพเมื่อวันที่ 13 มีนาคม พ.ศ. 2548 ณ วัดเทพศิรินทราวาสราชวรวิหาร

## เครื่องราชอิสริยาภรณ์

### เครื่องราชอิสริยาภรณ์ไทย

### ต่างประเทศ

*  :
** พ.ศ. 2547 – 80x80px เหรียญฟรีดอม

## อ้างอิง

หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากโรงเรียนเทพศิรินทร์
หมวดหมู่:บุคคลจากโรงเรียนเตรียมอุดมศึกษา
หมวดหมู่:นิสิตเก่าคณะวิศวกรรมศาสตร์ จุฬาลงกรณ์มหาวิทยาลัย
หมวดหมู่:ทหารบกชาวไทย
หมวดหมู่:สมาชิกขบวนการเสรีไทย
หมวดหมู่:พิธีกรชาวไทย
หมวดหมู่:นักจัดรายการวิทยุ
หมวดหมู่:ผู้มีชื่อเสียงทางโทรทัศน์ชาวไทย
หมวดหมู่:ทหารชาวไทยในสงครามโลกครั้งที่สอง
สหพันธ์ประวัติศาสตร์และสถิติฟุตบอลนานาชาติ

**สหพันธ์ประวัติศาสตร์และสถิติฟุตบอลนานาชาติ** () เป็นองค์กรที่บันทึกประวัติศาสตร์และสถิติของฟุตบอล ก่อตั้งขึ้นในปี ค.ศ. 1984 โดย อัลเฟรโด โพเก ที่ไลป์ซิก สหพันธ์ประวัติศาสตร์และสถิติฟุตบอลนานาชาติมีสำนักงานอยู่ที่อาบูดาบีระยะหนึ่ง แต่ในปี ค.ศ. 2010 ย้ายไปอยู่เมืองบอนน์ ประเทศเยอรมนี และในปี ค.ศ. 2014 ย้ายไปที่เมืองซูริก

ตั้งแต่ช่วงเริ่มต้นจนถึงปี ค.ศ. 2022 สหพันธ์ฯให้ความสำคัญกับการจัดพิมพ์นิตยสารรายไตรมาสชื่อ *Fußball-Weltzeitschrift*, *Libero spezial deutsch* และ *Libero international* เมื่อต้องยุติสิ่งเหล่านี้ด้วยเหตุผลที่ไม่ได้บอกอย่างเป็นทางการ องค์กรจึงตีพิมพ์เนื้อหาในชุดหนังสือหลายภาษาโดยร่วมมือกับผู้สนับสนุน  ขณะนี้องค์กรได้จำกัดกิจกรรมการเผยแพร่ไว้ที่เว็บไซต์ของตนเท่านั้น โดยสหพันธ์ฯไม่มีส่วนเกี่ยวข้องกับฟีฟ่า แต่ฟีฟ่าได้อ้างถึงรางวัลและสถิติที่จัดทำโดยสหพันฯ ไว้ในเว็บไซต์ของพวกเขา

ในปี ค.ศ. 2008 คาร์ล เลนนาร์ตซ์ นักประวัติศาสตร์การกีฬาและศาสตราจารย์แห่งมหาวิทยาลัยโคโลญ ประเทศเยอรมนี เรียกองค์กรนี้ว่า "คลุมเครือ" โดยอธิบายว่าเป็นการนำเสนอแต่เพียงคนเดียวของผู้ก่อตั้ง อัลเฟรโด โพเก การจัดอันดับของสหพันธ์ฯและความสำคัญเป็นเรื่องที่ถูกวิพากษ์วิจารณ์ และสำนักข่าวเยอรมันที่ใหญ่ที่สุด ดอยช์เพรสซ์-เอเจนเตอร์ ปฏิเสธที่จะเผยแพร่ข้อมูลเหล่านี้ นอกจากนี้ *[[die Tageszeitung|ดิทาเกสไซตัง]]* หนังสือพิมพ์รายวันของเยอรมัน ระบุว่าการจัดอันดับของสหพันธ์ IFFHS จัดทำขึ้นเพื่อการประชาสัมพันธ์เท่านั้น แม้ว่า *[[Bild|บิลด์]] * ดอยช์เวลล์ *[[Kicker Sportmagazin|คิกเกอร์-สปอร์ตแมกกาซิน]]* สมาคมฟุตบอลเยอรมัน (DFB) และอดีตประธานสมาคมนักข่าวกีฬาเยอรมันตะวันตก ( — VWS) เฮอริเบิร์ต ฟาสเบนเดอร์ ได้อ้างอิงให้กับสหพันธ์ IFFHS

## สโมสรที่ดีที่สุดในโลก

### ผู้ชนะทีมชาย

## อันดับในปัจจุบัน

อัปเดตครั้งสุดท้าย: 14 มกราคม 2014 - http://www.iffhs.de/club-world-ranking/ 

## ทีมสโมสรโลกยอดเยี่ยมแห่งปี

* 1991 -  โรมา
* 1992 -  อายักซ์
* 1993 -  ยูเวนตุส
* 1994 -  ปารีแซ็ง-แฌร์แม็ง
* 1995 -  มิลาน
* 1996 -  ยูเวนตุส
* 1997 -  บาร์เซโลนา
* 1998 -  อินแตร์นาซีโอนาเล
* 1999 -  แมนเชสเตอร์ยูไนเต็ด
* 2000 -  กาลาตาซาราย
* 2001 -  ลิเวอร์พูล
* 2002 -  Real Madrid
* 2003 -  Milan
* 2004 -  Valencia
* 2005 -  Liverpool
* 2006 -  Sevilla
* 2007 -  Sevilla
* 2008 -  Manchester United
* 2009 -  Barcelona
* 2010 -  Internazionale
* 2011 -  Barcelona
* 2012 -  Barcelona
* 2013 -  Bayern Munich
* 2014 -  Real Madrid
* 2015 -  Barcelona

## เพลย์เมกเกอร์ที่ดีที่สุดในโลกของ IFFHS

## อ้างอิง

## แหล่งข้อมูลอื่น
* เว็บไซต์อย่างเป็นทางการ 

หมวดหมู่:องค์กรฟุตบอล
ปอเฉียม

**ปอเฉียม**, **หูเยียบ**, **อุเยียม** หรือ **หูเหยียม** (เสียชีวิตช่วงปลาย ค.ศ. 263) มีชื่อในภาษาจีนกลางว่า **ฟู่ เชียน** () เป็นขุนพลของรัฐจ๊กก๊กในสามก๊กของจีน เป็นบุตรชายของเปาเตียว (傅肜 *ฟู่ หรง*)

## ประวัติ
ปอเฉียมเป็นชาวเมืองงีหยง (義陽郡 *อี้หยางจฺวิ้น*) ซึ่งปัจจุบันคือนครซิ่นหยาง มณฑลเหอหนาน บิดาของปอเฉียมคือเปาเตียว ถูกสังหารในที่รบระหว่างยุทธการที่อิเหลงซึ่งรบกับทัพของซุนกวนในปี ค.ศ. 222 ปอเฉียมได้สืบทอดบรรดาศักดิ์ของบิดาและรับราชการกับจ๊กก๊กในตำแหน่งขุนพลราชองครักษ์ฝ่ายซ้าย (左中郎將 *จั่วจงหลางเจี้ยง*) ก่อนได้เลื่อนตำแหน่งเป็นแม่ทัพภูมิภาค (都督 *ตูตู*) ของภูมิภาคกวนต๋ง (關中 *กวานจง*)

ปลายปี ค.ศ. 263 ระหว่างการรบระหว่างจ๊กก๊กและวุยก๊กที่เป็นรัฐอริ ปอเฉียมถูกส่งไปรบต้านข้าศึก ในเวลานั้นผู้คนจำนวนมากยกย่องปอเฉียมและบิดาว่าเป็น "ผู้ภักดีและเที่ยงธรรมมาหลายรุ่น" (奕世忠義 *อี้ชื่อจงอี้*) ปอเฉียมได้รับมอบหมายให้ป้องกันด่านเองเปงก๋วน (陽平關 *หยางผิงกวาน*) ส่วนเจียวสี (蔣舒 *เจี่ยง ชู*) ถูกส่งไปรบกับข้าศึก แต่เจียวสียอมจำนนต่อข้าศึกโดยการเปิดประตูด่านและปล่อยให้ข้าศึกเข้ามา เฮาเหลก (胡烈 *หู เลี่ย*) ขุนพลวุยก๊กนำกำลังพลเข้าโจมตีที่ตั้งของปอเฉียม ในที่สุดปอเฉียมจึงถูกสังหารหลังพยายามขับไล่ข้าศึกแต่ไม่เป็นผล

## ครอบครัว
บุตรชายปอเฉียมคือฟู่ จู้ (傅著) และฟู่ มู่ (傅募) ได้เข้ารับราชการกับราชวงศ์จิ้น หลังมีฎีกาที่เขียนโดยเหวิน ลี่ (文立) ทูลเสนอกับสุมาเอี๋ยนให้ปฏิบัติต่อทายาทของอดีตข้าราชการของจ๊กก๊กอย่างมีเมตตา

## ในนิยาย''สามก๊ก''
ในนวนิยายอิงประวัติศาสตร์ที่ประพันธ์ในคริสต์ศตวรรษ์ที่ 14 เรื่อง*[[สามก๊ก]]*' (*ซานกั๋วเหยี่ยนอี้*) ปอเฉิยมเป็นขุนพลในสังกัดของเกียงอุยที่เกียงอุยไว้วางใจ หลังการโจมตีของทัพวุยก๊กที่ด่านเองเปงก๋วน ปอเฉียมป้องกันด่านอย่างสุดความสามารถ แต่ในที่สุดเจียวสี (蔣舒 *เจี่ยง ชู*) ที่เป็นนายทหารด้วยกันก็ยอมจำนนต่อข้าศึก ทำให้ปอเฉียมเสียชีวิตระหว่างการสู้รบ

## ดูเพิ่ม
* รายชื่อบุคคลในยุคสามก๊ก

## หมายเหตุ

## อ้างอิง

## บรรณานุกรม
* ตันซิ่ว (ศตวรรษที่ 3). *[[สามก๊กจี่]]* (*ซานกั๋วจื้อ*).
* ล่อกวนตง (ศตวรรษที่ 14). *[[สามก๊ก]]* (*ซานกั๋วเหยี่ยนอี้*).

หมวดหมู่:ขุนพลของจ๊กก๊ก
หมวดหมู่:บุคคลในยุคสามก๊กที่ถูกสังหารในยุทธการ
สะโมโข

**สะโมโข** หรือชื่อในภาษาจีนกลางว่า **ชาหมัวเคอ** (เสียชีวิต ค.ศ. 222) เป็นหัวหน้าเผ่าที่อาศัยอยู่ในอำเภออู่หลิง (武陵郡; บริเวณฉางเต๋อ มณฑลหูหนานในปัจจุบัน) ในช่วงปลายราชวงศ์ฮั่นและสมัยสามก๊กของจีน เขาเป็นพันธมิตรกับรัฐจ๊กก๊กในยุทธการที่อิเหลงเมื่อ ค.ศ. 221–222 ต่อรัฐง่อก๊กและเสียชีวิตในสงคราม

## ช่วงชีวิต
สะโมโขเป็นหัวหน้าเผ่าในบรรดาชนเผ่าที่อาศัยอยู่ในอู่ซีหมาน (五溪蠻, แปลตรงตัวว่า Barbarians of Five Creeks) แห่งอำเภออู่หลิง (武陵郡; บริเวณฉางเต๋อ มณฑลหูหนานในปัจจุบัน) ต่อมาใน ค.ศ. 221 เล่าปี่จักรพรรดิจ๊กก๊กเริ่มต้นยุทธการที่อิเหลงต่อพันธมิตรที่กลายเป็นศัตรูซุนกวน ผู้ปกครองง่อก๊ก พระองค์ส่งขุนนางม้าเลี้ยงในฐานะทูตเพื่อพบกับสะโมโขและบรรดาหัวหน้าเผ่าในอู่ซีหมาน และสามารถติดสินบนพวกเขาด้วยความมั่งคั่งและตำแหน่งเพื่อรับการสนับสนุนและทำสงครามต่อซุนกวน สะโมโขถูกสังหารใน ค.ศ. 222 เมื่อทัพของซุนกวนเปิดฉากตอบโต้ทัพเล่าปี่และทำให้ทัพเล่าปี่พ่ายแพ้อย่างย่อยยับ

## ในนิยาย ''สามก๊ก''

เมื่อเล่าปี่ส่งม้าเลี้ยงไปพัฒนา 4 หัวเมืองทางตอนใต้ของเกงจิ๋ว ซึ่งในบริเวณนั้นมีชนเผ่าของสะโมโขอยู่ ม้าเลี้ยงได้ส่งเสบียงไปให้ชนเผ่าของสะโมโข สะโมโขเห็นว่าม้าเลี้ยงมีความสามารถอีกทั้งมีเมตตากรุณา จึงยอมสวามิภักดิ์ต่อเล่าปี่ และได้ส่งเสบียงคืนอีกด้วย

ต่อมา พระเจ้าเล่าปี่ยาตราทัพบุกกังตั๋ง เพื่อแก้แค้นให้กวนอูที่ถูกฆ่าตาย พระเจ้าเล่าปี่ให้ม้าเลี้ยงไปขอทหารของสะโมโขซึ่งขณะนั้นเป็นเจ้าเมืองลำมันมาช่วย สะโมโขตอบตกลง แล้วร่วมทัพกับพระเจ้าเล่าปี่ ในศึกครั้งนั้นสะโมโขยิงเกาทัณฑ์ถูกกำเหลงบาดเจ็บ และเสียชีวิตในเวลาต่อมา 

พระเจ้าเล่าปี่ได้ชัยในตอนต้นศึก แต่เมื่อลกซุนได้มาคุมทัพกังตั๋งรบกับพระเจ้าเล่าปี่ ก็สามารถชนะกองทหารที่มีเป็นจำนวนมากของพระเจ้าเล่าปี่ได้ ส่วนสะโมโขก็ถูกจิวท่ายสังหารในการรบ

## ดูเพิ่ม
* รายชื่อบุคคลในยุคสามก๊ก

## อ้างอิง

* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*).
* ล่อกวนตง (คริสต์ศตวรรษที่ 14). *[[สามก๊ก]]* (*ซานกั๋วเหยี่ยนอี้*).

สะโมโข
สะโมโข
หมวดหมู่:บุคคลในยุคสามก๊กที่ถูกสังหารในยุทธการ
ชีวสถิติ

**ชีวสถิติ** () เป็นสาขาวิชาประยุกต์ของสถิติศาสตร์เพื่อใช้ในทางชีววิทยา และยังมีการประยุกต์เฉพาะในทางการแพทย์และเกษตรกรรม

## การประยุกต์ใช้วิชาชีวสถิติ
* สาธารณสุข, รวมทั้งระบาดวิทยา (epidemiology), งานวิจัยทางบริการสุขภาพ (health services research), โภชนาการ (nutrition) และอนามัยสิ่งแวดล้อม (environmental health)
* การออกแบบและวิเคราะห์การทดลองทางคลินิก (clinical trial) ในทางการแพทย์
* จีโนมิกส์ (Genomics), พันธุศาสตร์ประชากร (population genetics), และพันธุศาสตร์สถิติ (statistical genetics) ในประชากรเพื่อเชื่อมโยงความหลากหลายของจีโนไทป์กับความหลากหลายของฟีโนไทป์ (phenotype) การประยุกต์นี้ใช้มากในการเกษตรเพื่อพัฒนาสายพันธุ์พืชและสัตว์ ในงานวิจัยทางชีวเวชศาสตร์การประยุกต์นี้ช่วยในการหาอัลลีลยีนซึ่งเป็นเหตุหรือมีผลต่อความโน้มเอียงรับโรค (predisposition) ในพันธุศาสตร์มนุษย์
* นิเวศวิทยา
* การวิเคราะห์ลำดับพันธุกรรม (Biological sequence analysis)

กระบวนการทางสถิติเป็นพื้นฐานที่บูรณาการกับเวชสารสนเทศ (medical informatics), สารสนเทศสาธารณสุข (public health informatic) และชีวสารสนเทศศาสตร์ (bioinformatics)

## สาขาวิชาที่เกี่ยวข้อง
ชีวสถิติเกี่ยวข้องกับวิธีการของสาขาวิชาต่าง ๆ มากมาย เช่น
* สถิติศาสตร์
* การบริหารการจัดการ
* วิทยาการคอมพิวเตอร์
* เศรษฐศาสตร์และสาขาวิชาที่เกี่ยวข้อง
* คณิตศาสตร์

## แหล่งข้อมูลอื่น
* The International Biometric Society
* The Collection of Biostatistics Research Archive
* Guide to Biostatistics (MedPageToday.com) 
* A List of Biostatistics textbook and free online material.

### วารสารทางชีวสถิติ
* Statistical Applications in Genetics and Molecular Biology 
* Statistics in Medicine 
* The International Journal of Biostatistics 
* Journal of Biopharmaceutical Statistics
*  Biostatistics 
*  Biometrics  
*  Biometrika 
*  Biometrical Journal 

## อ้างอิง


หมวดหมู่:สาธารณสุข
หมวดหมู่:ประชากร
หมวดหมู่:ชีวสารสนเทศศาสตร์
วัตร

**วัตร** หมายถึงกิจพึงกระทำ, หน้าที่, ขนบธรรมเนียม, ประเพณี, การประพฤติ, การปฏิบัติ แบ่งเป็นประเภทใหญ่ๆ ได้ 3 อย่าง คือ
# **กิจวัตร** คือหน้าที่ที่ควรทำ เช่นหน้าที่ที่พึงปฏิบัติต่อพระอุปัชฌาย์ ต่ออาจารย์
# **จริยาวัตร** คือมารยาทที่พึงปฏิบัติ เช่นมารยาทในการขอบฉัน มารยาทในการจำวัด เป็นต้น
# **วิธีวัตร** คือแบบแผนที่พึงปฏิบัติให้ถูกต้อง เช่นวิธีครองผ้า วิธีใช้และเก็บบาตร วิธีพับเก็บจีวรเป็นต้น

**วัตร** เป็นธรรมเนียมที่พระสงฆ์ปฏิบัติให้เป็นแบบเดียวกันและสม่ำเสมอ แสดงถึงฐานะและความเป็นเอกภาพ อันนำมาซึ่งความเลื่อมใสแก่ผู้พบเห็น

## อ้างอิง
* พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต *พจนานุกรมเพื่อการศึกษาพุทธศาสน์ ชุด *'คำวัด,*' * วัดราชโอรสาราม กรุงเทพฯ พ.ศ. 2548

หมวดหมู่:พระสงฆ์
หมวดหมู่:พิธีกรรมในศาสนาพุทธ
หมวดหมู่:คำศัพท์ศาสนาพุทธ
หมวดหมู่:พระวินัยบัญญัติ
ทำวัตร

**ทำวัตร** หมายถึงการทำกิจที่พึงทำตามหน้าที่ หรือตามธรรมเนียม เป็นคำย่อมาจากคำว่าทำกิจวัตรประจำอันเป็นธรรมเนียมปกติ

เรียกการไหว้พระสวดมนต์ของพระสงฆ์ตามปกติในตอนเช้าและตอนเย็นหรือตอนค่ำว่า **ทำวัตรเช้า** และ **ทำวัตรเย็น**

การทำวัตรเช้าและทำวัตรเย็นเป็นธรรมเนียมเลียนแบบมาตั้งแต่สมัยพุทธกาล ซึ่งพระสงฆ์จะเข้าเฝ้าพระพุทธเจ้าเพื่อรับฟังโอวาทเป็นกิจวัตรประจำวัน **การทำวัตร**มีจุดมุ่งหมายอย่างหนึ่งคือเพื่อเข้าเฝ้าพระพุทธเจ้านั่นเอง

**ทำวัตร** อีกความหมายหนึ่งคือการที่ภิกษุสามเณรนำธูปเทียนแพไปสักการะพระเถระผู้ใหญ่ที่เคารพนับถือในโอกาสต่าง ๆ เช่น เพื่อขอลาสิกขา เพื่อขอลาไปอยู่ที่อื่น เพื่อขอขมาในเทศกาลเข้าพรรษา เพื่อรายงานตัว การทำวัตรผู้ใหญ่แบบนี้ถือป็นธรรมเนียมของพระสงฆ์

## อ้างอิง
* พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต *พจนานุกรมเพื่อการศึกษาพุทธศาสน์ ชุด *'คำวัด,*' * วัดราชโอรสาราม กรุงเทพฯ พ.ศ. 2548

หมวดหมู่:พระสงฆ์
หมวดหมู่:พิธีกรรมในศาสนาพุทธ
หมวดหมู่:คำศัพท์ศาสนาพุทธ
ลาสิกขา

**ลาสิกขา** หมายถึงการลาจากเพศสมณะของภิกษุ ใช้ว่า **ลาสึก** ก็มี ที่เรียกว่าลาสิกขา เพราะภิกษุนั้นมีสิกขาหรือข้อที่พึงศึกษาอยู่คือศีล สมาธิ ปัญญา เมื่อต้องการจะบอกคืนหรือบอกลาข้อที่ศึกษานั้นโดยจะไม่ศึกษาต่อไปจึงเรียกว่า **ลาสิกขา**

การลาสิกขาของภิกษุเรียกว่า **ลาสิกขา** ไม่ใช่ **ลาสิกขาบท**

**ลาสิกขาบท** หมายถึงการลาจากสิกขาบทคือศีลที่สมาทาน เช่น แม่ชีหรือผู้ถือเพศนุ่งขาวห่มขาวไม่ปลงผม ประพฤติพรหมจรรย์โดยถือสมาทานสิกขาบท 8 ข้อไว้เป็นการชั่วคราว เมื่ออกจากการถือเพศนั้นโดยการบอกคืนสิกขาบท จึงเรียกว่า **ลาสิกขาบท** หรือ **ลาศีล**

## อ้างอิง
* พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต *พจนานุกรมเพื่อการศึกษาพุทธศาสน์ ชุด *'คำวัด,*' * วัดราชโอรสาราม กรุงเทพฯ พ.ศ. 2548

หมวดหมู่:พระสงฆ์
หมวดหมู่:พิธีกรรมในศาสนาพุทธ
หมวดหมู่:คำศัพท์ศาสนาพุทธ
อันตรายิกธรรม

**อันตรายิกธรรม** หมายถึง ธรรมอันกระทำอันตราย คือเป็นเหตุขัดขวางต่าง ๆ ในพระไตรปิฎกและอรรถกถาแสดงไว้หลายนัย

## การอุปสมบท
ในการอุปสมบท ภิกษุจะถามอันตรายิกธรรมกับอุปสัมปทาเปกขะ (ผู้มุ่งจะบวช) เมื่อทราบว่าไม่มีอันตรายิกธรรมดังกล่าว จึงจะอุปสมบทได้

### อันตรายิกธรรมของภิกษุ
ชายผู้จะบวชเป็นพระภิกษุต้องปราศจากอันตรายิกธรรม 13 ข้อ ได้แก่
# เธอเป็นโรคเรื้อนหรือไม่
# เธอเป็นโรคฝีชนิดเป็นทั่วตัวหรือไม่
# เธอเป็นโรคกลากหรือไม่
# เธอเป็นโรคมองคร่อ คือ มีเสมหะแห้งอยู่ในก้านของหลอดลมหรือไม่
# เธอเป็นโรคลมบ้าหมูหรือไม่
# เธอเป็นมนุษย์ ใช่ไหม
# เธอเป็นผู้ชาย ใช่ไหม
# เธอเป็นไทแก่ตัวเอง ใช่ไหม
# เธอไม่เป็นหนี้ใคร ใช่ไหม
# เธอไม่ใช่ข้าราชการที่ยังมีภาระต้องรับผิดชอบ ใช่ไหม
# บิดา มารดาของเธออนุญาต ใช่ไหม
# เธออายุครบ 20 ปี ใช่ไหม
# เธอมีบาตรและจีวรครบ ใช่ไหม

### อันตรายิกธรรมของภิกษุณี
หญิงผู้จะบวชเป็นพระภิกษุณีต้องปราศจากอันตรายิกธรรม 24 ข้อ ได้แก่
# ไม่มีเครื่องหมายเพศ
# สักแต่ว่ามีเครื่องหมายเพศ
# ไม่มีประจำเดือน
# มีประจำเดือนไม่หยุด
# ใช้ผ้าซับในเสมอ
# เป็นคนไหลซึม
# มีเดือย 
# เป็นบัณเฑาะก์หญิง
# มีลักษณะคล้ายชาย
# มีทวารหนักทวารเบาติดกัน
# มีสองเพศ
# โรคเรื้อน 
# ฝี 
# โรคกลาก 
# โรคมองคร่อ 
# ลมบ้าหมู
# ไม่ใช่มนุษย์
# ไม่ใช่หญิง 
# ไม่เป็นไท
# หนี้สิน 
# เป็นราชภัฏ
# มารดาบิดาไม่อนุญาต
# มีปีไม่ครบ 20
# บาตรจีวรไม่ครบ

## สวรรค์และนิพพาน
คัมภีร์สมันตปาสาทิกา อรรถกถาปาจิตติยกัณฑ์ เรียกธรรมที่ทำอันตรายแก่สวรรค์และนิพพานว่า **อันตรายิกธรรม** มี 5 อย่าง คือ
# **[[กรรม]]** หมายถึง อนันตริยกรรม (การข่มขืนภิกษุณีเป็นอันตรายแก่พระนิพพาน แต่ไม่ถึงอันตรายแก่สวรรค์)
# **[[กิเลส]]** หมายถึง นิยตมิจฉาทิฏฐิ
# **วิบาก** หมายถึง การปฏิสนธิเป็นบัณเฑาะก์ เดรัจฉาน และอุภโตพยัญชนก 
# **อุปวาท** หมายถึง การว่าร้ายพระอริยเจ้า (ยกเว้นได้รับการยกโทษจากพระอริยเจ้านั้นแล้ว)
# **[[อาบัติ|อาณาวีติกกมะ]]** หมายถึง การจงใจต้องอาบัติ แลัวยังไม่ลาสิกขาบทหรือยังไม่ทำคืน

## อ้างอิง

หมวดหมู่:ความเชื่อในศาสนาพุทธ
หมวดหมู่:คำศัพท์ศาสนาพุทธ
สมมติสงฆ์

**สมมติ** (อ่านว่า สมมด, สมมดติ) ในคำวัดแปลว่า *รู้พร้อมกัน, รู้กันพร้อมหน้า* ใช้ในความหมายทั่วไปว่าอนุญาต, เลือกเฟ้น, ยินยอม, ยอมรับ, พิจารณา

**สมมติ** ในคำไทยใช้ในความหมายว่ารู้สึกนึกคิดเอาเอง, ต่างว่า, ถือเอาว่า, ข้อคิดเห็นที่ใช้เป็นมูลฐานแห่งการหาเหตุผลหรือการค้นคว้าทดลอง

**สมมติสงฆ์** หมายถึงพระสงฆ์โดยสมมติ คือเป็นพระสงฆ์โดยการยอมรับกันในหมู่สงฆ์ หลังจาการได้ผ่านการคัดเลือกเฟ้นคุณสมบัติถูกต้องและผ่านพิธีกรรมที่เรียกว่าอุปสมบทกรรมครบถ้วนตามพระวินัยแล้ว ใช้เรียกพระสงฆ์ที่ยังไม่ได้บรรลุมรรคผล เช่นพระสงฆ์ทั่วไปในปัจจุบัน ถ้าได้บรรลุมรรคผลแล้ว เช่นเป็นพระโสดาบันขึ้นไปเรียกว่า พระอริยสงฆ์ ถ้าเป็นคฤหัสถ์ที่บรรลุธรรมตั้งแต่พระโสดาบันถึงพระสกิทาคามีแต่ไม่ได้บวช เรียกว่า อริยบุคคล

## ดูเพิ่ม
* พระสงฆ์

## อ้างอิง
* พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต *พจนานุกรมเพื่อการศึกษาพุทธศาสน์ ชุด *'คำวัด,*' * วัดราชโอรสาราม กรุงเทพฯ พ.ศ. 2548

หมวดหมู่:พระสงฆ์
หมวดหมู่:พิธีกรรมในศาสนาพุทธ
หมวดหมู่:คำศัพท์ศาสนาพุทธ
หมวดหมู่:พระวินัยบัญญัติ
ซิลเวอร์สโตนเซอร์กิต

**ซิลเวอร์สโตนเซอร์กิต** (Silverstone Circuit) เป็นสนามแข่งรถ ตั้งอยู่ใกล้เมืองซิลเวอร์สโตน นอร์แธมป์ตันเชอร์ ประเทศอังกฤษ เป็นสถานที่จัดการแข่งขัน บริติชกรังด์ปรีซ์ เป็นครั้งคราวตั้งแต่ปี พ.ศ. 2491 (ค.ศ. 1948) และแข่งขันเป็นประจำที่นี่ทุกปี ตั้งแต่ปี พ.ศ. 2530 (ค.ศ. 1987) เป็นต้นมา

ที่ตั้งสนาม เดิมเป็นสนามบินของกองทัพอากาศอังกฤษ ประกอบด้วยรันเวย์ 3 รันเวย์ประกอบเป็นรูปสามเหลี่ยม สร้างขึ้นใช้งานตั้งแต่ปี พ.ศ. 2486 (ค.ศ. 1943) สำหรับเครื่องบินทิ้งระเบิด โดยรันเวย์ทั้งสามยังเป็นส่วนหนึ่งของเส้นทางแข่งมาจนถึงปัจจุบัน

สนามแห่งนี้มีที่นั่งบรรจุผู้ชมได้ 125,000 คน 

## อ้างอิง

## แหล่งข้อมูลอื่น
* Silverstone Circuit
* Silverstone Racing Club 
* Silverstone Circuit Concise Description, Directions and Photographs of the Circuit
* Silverstone Circuit History and Statistics 
* Statistics from official F1 site 


ไฟล์:Silverstone circuitmap 1950-51.jpg|ซิลเวอร์สโตน ในปี พ.ศ. 2491
ไฟล์:Silverstone 2000.jpg|ซิลเวอร์สโตนในปัจจุบัน


หมวดหมู่:สนามแข่งรถในประเทศอังกฤษ
หมวดหมู่:สิ่งก่อสร้างในเทศมณฑลนอร์แทมป์ตันเชอร์
ตัวประกอบเฉพาะ

**ตัวประกอบเฉพาะ** ในทฤษฎีจำนวน หมายถึงจำนวนเฉพาะใด ๆ ที่สามารถหารจำนวนเต็มหนึ่งได้ลงตัวโดยเหลือเศษเป็นศูนย์ กระบวนการของการหาตัวประกอบเฉพาะเรียกว่า การแยกตัวประกอบจำนวนเต็ม หรือการแยกตัวประกอบเป็นจำนวนเฉพาะ

สำหรับตัวประกอบเฉพาะ *p* ของจำนวน *n* ภาวะรากซ้ำ (multiplicity) ของ *p* คือเลขชี้กำลัง *a* ที่มากที่สุดจาก *p<sup>a</sup>* ที่หาร *n* ลงตัว การแยกตัวประกอบที่เป็นจำนวนเฉพาะของจำนวนเต็มหนึ่งๆ จะได้ผลลัพธ์เป็นรายการตัวประกอบเฉพาะของจำนวนนั้น ซึ่งจะมีบางจำนวนที่ซ้ำกัน (เกิดภาวะรากซ้ำ) ทฤษฎีบทมูลฐานของเลขคณิตกล่าวว่า จำนวนเต็มทุกจำนวนมีรูปแบบการแยกตัวประกอบที่เป็นจำนวนเฉพาะได้เพียงแบบเดียว

จำนวนเต็มบวกสองจำนวนจะเรียกว่าเป็นจำนวนเฉพาะสัมพัทธ์ (coprime) ซึ่งกันและกัน ก็ต่อเมื่อไม่มีตัวประกอบเฉพาะอื่นใดนอกจากสองจำนวนนี้ แต่จำนวนเต็ม 1 จะเป็นจำนวนเฉพาะสัมพัทธ์ของทุกๆ จำนวนเต็มบวกรวมทั้งตัวมันเอง เนื่องจาก 1 ไม่มีตัวประกอบเฉพาะใดอยู่เลย ซึ่งมันคือผลคูณว่าง (empty product) ด้วยเหตุผลนี้ทำให้สามารถนิยาม *a* และ *b* ว่าเป็นจำนวนเฉพาะสัมพัทธ์ต่อกันเมื่อ gcd(*a*, *b*) = 1 (gcd คือ ตัวหารร่วมมาก) ดังนั้น gcd(1, *b*) = 1 สำหรับ *b* ≥ 1 ขั้นตอนวิธีของยุคลิด (Euclid's algorithm) สามารถใช้เพื่อพิจารณาว่าจำนวนเต็มสองจำนวนเป็นจำนวนเฉพาะสัมพัทธ์หรือไม่ โดยไม่ต้องมีความรู้ในเรื่องตัวประกอบเฉพาะ เพราะขั้นตอนวิธีดังกล่าวใช้พหุนามในรูปแบบตัวเลขช่วยคำนวณ

สำหรับจำนวนเต็มบวก *n* จำนวนตัวประกอบเฉพาะทั้งหมดของ *n* และผลรวมของตัวประกอบเฉพาะทั้งหมดของ *n* (โดยไม่นับตัวซ้ำ) คือตัวอย่างหนึ่งของฟังก์ชันเชิงคำนวณของ *n* ที่สามารถบวก (additive) กันได้ แต่เป็นการบวกที่ไม่บริบูรณ์

การพิจารณาแยกตัวประกอบเฉพาะ เป็นตัวอย่างของข้อปัญหาที่มักใช้สำหรับการรักษาความปลอดภัยด้วยการเข้ารหัส ซึ่งเชื่อว่ายิ่งจำนวนขนาดใหญ่มากขึ้น เวลาที่ใช้ในการแยกตัวประกอบเฉพาะก็จะยิ่งเพิ่มขึ้นอย่างมหาศาล ข้อปัญหาที่สร้างขึ้นอย่างง่าย
ๆ อาจใช้เวลาแก้มากกว่าอายุของเอกภพด้วยขั้นตอนวิธีของคอมพิวเตอร์ที่มีอยู่ในปัจจุบันเป็นจำนวนที่ไม่สามารถคูณกันได้

## ตัวอย่าง
* ตัวประกอบเฉพาะของ 6 คือ 2 กับ 3 (6 = 2 × 3) ทั้งคู่มีภาวะรากซ้ำเท่ากับ 1
* 5 มีตัวประกอบเฉพาะเพียงตัวเดียวก็คือตัวมันเอง (5 เป็นจำนวนเฉพาะ) มีภาวะรากซ้ำเท่ากับ 1
* 100 มีตัวประกอบเฉพาะสองตัวคือ 2 กับ 5 (100 = 22 × 52) ทั้งคู่มีภาวะรากซ้ำเท่ากับ 2
* 2, 4, 8, 16, ... ล้วนมีตัวประกอบเฉพาะคือ 2 เท่านั้น (2 เป็นจำนวนเฉพาะ และ 4 = 22, 8 = 23, ...)
* 1 ไม่มีตัวประกอบเฉพาะ (1 คือหน่วย)

## ดูเพิ่ม
* ตัวหาร
* จำนวนประกอบ
* ตารางตัวประกอบเฉพาะ

## แหล่งข้อมูลอื่น
* A Javascript Prime Factor Calculator. Can handle numbers up to about 9×10<sup>15</sup>
* Java applet: Factorization using the Elliptic Curve Method finding factors with 20+ digits
* Lists of composites with prime factorization (first 100, first 1000, first 10,000, first 100,000, and first 1,000,000).

หมวดหมู่:จำนวนเฉพาะ
ฮ็อคเคินไฮม์ริง

thumb|แผนผังสนาม แบบแรกของฮ็อคเคินไฮม์ริง ในปี 1932 
thumb|แผนผังสนาม แบบที่ 2 ของฮ็อคเคินไฮม์ริง ในปี 1938 
thumb|แผนผังสนาม ในปี 1965 ถึง 2001 
thumb|แผนผังสนาม เปรียบเทียบในปี 1980 กับ 2000 
thumb|ภาพจากดาวเทียม ปี 2018 

**ฮ็อคเคินไฮม์ริง บาเดิน-เวือร์ทเทิมแบร์ค** () เป็นสนามแข่งรถ ตั้งอยู่ที่เมืองฮ็อคเคินไฮม์ รัฐบาเดิน-เวือร์ทเทิมแบร์ค บริเวณหุบเขาแม่น้ำไรน์ ทางตะวันตกเฉียงใต้ของประเทศเยอรมนี  

ฮ็อคเคินไฮม์ริงสร้างขึ้นตั้งแต่ปี พ.ศ. 2475 เดิมมีความยาว 8 กิโลเมตร ใช้ป็นสถานที่จัดแข่งขันเยอรมันกรังด์ปรีซ์หลายครั้ง ต่อมาในปี พ.ศ. 2508 มีการตัดทางหลวงออโตบาห์นผ่านพื้นที่ จึงได้มีการปรับปรุงเส้นทางใหม่

เส้นทางแข่งปัจจุบันได้รับการออกแบบใหม่ในปี พ.ศ. 2543 โดยแฮร์มัน ทิลเคอ (Hermann Tilke) มีการก่อสร้างอัฒจันทร์ใหม่ รวมความจุผู้ชมในสนามทั้งสิ้น 120,000 คน

## อ้างอิง

## แหล่งข้อมูลอื่น
* Hockenheimring
* Hockenheimring Circuit History and Statistics 
* Circuit profile on Formula1.com 
* BBC's circuit guide
* Onboard video of one lap (QT, 10,4 MB)
* Hockenheim Short Power Laps

หมวดหมู่:สนามแข่งรถในประเทศเยอรมนี
หมวดหมู่:สิ่งก่อสร้างในรัฐบาเดิน-เวือร์ทเทิมแบร์ค
Nepenthes anamensis

***Nepenthes anamensis*** ( ภาษาละติน: *Anam* = ดินแดนส่วนใจกลางประเทศเวียดนาม, -*ensis* = จาก ) เป็นหม้อข้าวหม้อแกงลิงพื้นเมืองของอินโดจีน ในอดีตถูกจัดเป็นชื่อพ้องของ *[[Nepenthes mirabilis|N. mirabilis]]* และต่อมามีข้ออภิปรายที่มีเหตุผลเพียงพอจึงยกระดับสถานะเป็นชนิด (สปีชีส์)

เท่าที่รู้ *N. anamensis* ไม่มีลูกผสมตามธรรมชาติ แต่มันอาจจะมีการผสมกันกับ *[[Nepenthes mirabilis|N. mirabilis]]* ไม่มีการจัดจำแนกรูปแบบหรือความหลากหลาย

## อ้างอิง
* 

หมวดหมู่:หม้อข้าวหม้อแกงลิง
Nepenthes bellii

***Nepenthes bellii*** (ได้ชื่อตาม ซี.อาร์. เบลล์ (C. R. Bell) นักพฤกษศาสตร์ชาวอเมริกัน) เป็นหม้อข้าวหม้อแกงลิงถิ่นเดียวของเมืองซูริกาโอ (Surigao) จังหวัดของประเทศฟิลิปปินส์ ในเกาะมินดาเนา เป็นพืชพื้นราบ ขึ้นสูงจากระดับน้ำทะเล 250 - 800 เมตร 

*N. bellii* เป็นญาติใกล้ชนิดกับ *[[Nepenthes sibuyanensis|N. sibuyanensis]]*

## อ้างอิง

*  Listed as Endangered (EN B1+2e v2.3)
* Kondo, K. 1969. A new species of *Nepenthes* from the Philippines. *Bulletin of the Torrey Botanical Club* **96** (6) : 653–655.

หมวดหมู่:หม้อข้าวหม้อแกงลิง
Nepenthes bongso

***Nepenthes bongso*** ( จากภาษาอินโดนีเซีย: *Putri Bungsu* = ลูกสาวคนเล็ก; อ้างถึงตำนานท้องถิ่นของวิญญาณผู้พิทักษ์ภูเขามาราปี (Marapi) ) เป็นหม้อข้าวหม้อแกงลิงที่สูงของเกาะสุมาตรา ขึ้นสูงจากระดับน้ำทะเล 1000-2700 เมตร มันมีลักษณะคล้ายกับ *[[Nepenthes carunculata|N. carunculata]]* และมีการโต้แย้งกันว่าควรถือเอา 2 ชนิดนี้เป็นชนิดเดียวกันหรือไม่

*N. bongso* ไม่มีการจัดจำแนกรูปแบบหรือความหลากหลาย (ยกเว้น *N. carunculata* ที่ถูกพิจารณาเป็นชนิดเดียวกัน)

## อนุกรมวิธาน

## ลูกผสมทางธรรมชาติ

* *N. bongso* × *[[Nepenthes pectinata|N. pectinata]]*
* *N. bongso* × *[[Nepenthes singalana|N. singalana]]*
* *N. bongso* × *[[Nepenthes talangensis|N. talangensis]]*

ในปี ค.ศ. 1928 The Nepenthaceae of the Netherlands Indies * (หม้อข้าวหม้อแกงลิงแห่งหมู่เกาะอินเดียตะวันออกของดัตช์) *" เอกสารเฉพาะเรื่องของ บี.เอช. แดนเซอร์ (B. H. Danser) กล่าวถึงหม้อข้าวหม้อแกงลิงที่เขาคิดว่าเป็นลูกผสมของ *N. bongso* × *[[Nepenthes pectinata|N. pectinata]]* อย่างไรก็ตามพืชชนิดนี้กลับกลายเป็น *[[Nepenthes densiflora|N. densiflora]]* ที่ถูกจัดจำแนกใน 12 ปีต่อมาโดยแดนเซอร์

## อ้างอิง

*  Listed as Vulnerable (VU B1+2e v2.3).
* Nerz, J. & A. Wistuba 1994. Five new taxa of ''Nepenthes'' (Nepenthaceae) from North and West Sumatra. *[[Carnivorous Plant Newsletter]]* **23** (4) : 101-114.

หมวดหมู่:หม้อข้าวหม้อแกงลิง
Nepenthes danseri

***Nepenthes danseri*** ( ได้ชื่อตาม บี.เอช. แดนเซอร์ (B. H. Danser) , นักพฤกษศาสตร์ ) เป็นหม้อข้าวหม้อแกงลิงถิ่นเดียวของฮัลมาเฮรา เกาะที่ใหญ่ที่สุดของหมู่เกาะโมลุกกะ และชายฝั่งด้านเหนือของเกาะไวเกียว (Waigeo)  *N. danseri* มีรูปร่างลักษณะหลายอย่างเหมือนกับ *[[Nepenthes gracilis|N. gracilis]]* ที่กระจายตัวอย่างกว้างขวาง

โดยทั่วไป *N. danseri* จะขึ้นในป่าละเมาะที่เปิดโล่งหรือบนดินลูกรัง (หินอัลตราเมฟิก) กลางแจ้ง สามารถพบในป่าทึบได้เหมือนกันแต่ต้นไม้จะไม่มีหม้อเพราะมันต้องการแสงมาก *N. danseri* พบในระดับความสูงตั้งแต่ระดับน้ำทะเลถึงความสูง 300 เมตร

*N. danseri* ไม่มีการจัดจำแนกรูปแบบและความหลากหลาย

## อ้างอิง

หมวดหมู่:หม้อข้าวหม้อแกงลิง
ชิเรโตโกะ

**ชิเรโตโกะ** () เป็นชื่อสถานที่ในญี่ปุ่น อาจหมายถึง
* อุทยานแห่งชาติชิเรโตโกะ - ตั้งอยู่บริเวณคาบสมุทรชิเระโตะโกะที่ปลายสุดทางตะวันออกเฉียงเหนือของเกาะฮกไกโด 
* คาบสมุทรชิเรโตโกะ
ธนาคารแห่งชาติ

**[[ธนาคาร]]แห่งชาติ** มีความหมายหลายประการเช่น
* ธนาคารที่รัฐเป็นเจ้าของ โดยเฉพาะในประเทศที่กำลังพัฒนา
* ธนาคารเอกชนธรรมดาที่ให้บริการทั้งประเทศ (ตามภูมิภาค ตามท้องถิ่น หรืออาจจะเป็นธนาคารที่ทำงานทั่วโลกเลยก็ได้)
* ในสหรัฐฯ ธนาคารเอกชนที่ทำงานตามข้อกำหนดที่มีให้ แต่ไม่จำเป็นต้องเปิดให้บริการทั่วประเทศแต่อย่างใด

ในสมัยก่อน คำว่า "ธนาคารแห่งชาติ" สามารถใช้ร่วมกับคำว่า "ธนาคารกลาง" ได้ แต่เราไม่ใช้สื่อความหมายนั้นอีกต่อไปแล้ว ธนาคารกลางบางแห่งอาจมีคำว่า "ธนาคารแห่งชาติ" ในชื่อของมัน แต่ในทางกลับกัน หากธนาคารใดมีคำดังกล่าวอยู่ในชื่อก็ไม่ได้หมายความว่าธนาคารนั้นจะเป็นธนาคารกลางโดยปริยาย ตัวอย่าง: National-Bank AG ในเอสเสน เยอรมนีก็เป็นเพียงธนาคารทั่วๆ ไปที่ทำงานในแบบเอกชน เช่นเดียวกับธนาคารแห่งแคนาดาของมูนเทอเรียล แคนาดา ในอีกด้านหนึ่งธนาคารแห่งอีธิโอเปียเป็นธนาคารกลางแห่งอีธิโอเปีย และธนาคารแห่งกัมพูชาก็เป็นธนาคารกลางของกัมพูชา

หมวดหมู่:ธนาคาร
หมวดหมู่:คำศัพท์การธนาคาร
ดานิ นุญเญซ

**ปอร์ฟิริโอ ดานิ นุญเญซ** () เป็นนักมวยสากลชาวโดมินิกัน เกิดเมื่อ 4 ธันวาคม พ.ศ. 2512 ที่เมืองซานติอาโกเดโลสกาบาเยโรส จังหวัดซานติอาโก เสียชีวิตเมื่อ 18 มกราคม พ.ศ. 2547 สถิติการชก 30 ครั้ง ชนะ 27 (น็อก 19) แพ้ 3

## เกียรติประวัติ

* แชมป์ WBC FECARBOX รุ่นฟลายเวท
** ชิง 10 กรกฎาคม 2536 ชนะคะแนน ฟรันซิสโก มอนติเอล ที่สหรัฐ
** ป้องกันแชมป์ครั้งที่1, 18 กันยายน 2536 ชนะคะแนน โฆเซ กิริโน ที่สหรัฐ
* แชมป์ WBA Fedecentro รุ่นฟลายเวท
** ชิง 10 กันยายน 2537 ชนะคะแนน เฮซุส โรฮัส ที่สหรัฐ
* เคยชิงแชมป์ต่อไปนี้แต่ไม่สำเร็จ
** ชิงแชมป์  NABF รุ่นไลท์ฟลายเวทเมื่อ 4 กันยายน 2535 แพ้น็อก เฮซุส ชอง ยก 7 ที่สหรัฐ
** ชิงแชมป์โลก WBA รุ่นฟลายเวท เมื่อ 25 ธันวาคม 2537 แพ้ทีเคโอ​ แสน ส.เพลินจิต ยก 11 ที่ระยอง

## อ้างอิง

* สถิติการชก boxrec.com 
*[วิดีโอการชกชิงแชมป์โลกกับ แสน ส.เพลินจิต [ยูทูบ]] 

หมวดหมู่:นักมวยสากลชาวโดมินิกัน
เซอร์กิตเดอสปา-ฟรองโกชองส์

**เซอร์กิต เดอ สปา-ฟรองโกชองส์** (Circuit de Spa-Francorchamps) หรือ **เดอะสปา** เป็นสนามแข่งรถที่มีชื่อเสียงในประเทศเบลเยียม เป็นสถานที่จัดแข่งเบลเยียนกรังด์ปรีซ์ มาตั้งแต่ปี พ.ศ. 2467 (ค.ศ. 1924) และรายการแข่งรถต่อเนื่อง "สปา 25 ชั่วโมง"

สปา-ฟรองโกชองส์ ตั้งอยู่ที่ สปา ประเทศเบลเยียม เดิมมีความยาว 15 กิโลเมตร (9.3 ไมล์) ประกอบด้วยถนนสาธารณะสามสายที่เชื่อมระหว่างเมืองฟรองโกชองส์ (Francorchamps) เมืองมาลเมดีย์ (Malmedy) และเมืองสตาวีลอต (Stavelot) ได้ชื่อว่าเป็นสนามแข่งรถที่ท้าทายที่สุดแห่งหนึ่ง เนื่องจากเส้นทางที่สูงชัน คดเคี้ยวไปมา และสภาพอากาศที่แปรปรวน

สนามแห่งนี้ได้รับการปรับปรุงเส้นทางมาแล้วหลายครั้ง โดยครั้งสำคัญคือในปี พ.ศ. 2522 ซึ่งตัดเส้นทางจากความยาว 14 กิโลเมตร (8.7 ไมล์) เหลือ 7 กิโลเมตร (4.35 ไมล์)

thumb|left|สนามดั้งเดิม ความยาว 15 กิโลเมตร

## แหล่งข้อมูลอื่น
* Circuit de Spa-Francorchamps
* BBC guide to the track
* Circuit de Spa-Francorchamps History and Statistics 

หมวดหมู่:สนามแข่งรถในประเทศเบลเยียม
แนวสเตรซา

thumb|รัฐที่เข้าร่วมการประชุมสเตรซา (สีน้ำเงิน) ที่ต่อต้านนาซีเยอรมนี (สีน้ำตาล)
**แนวสเตรซา** คือ การประชุมร่วมกันที่เมืองสเตรซา ระหว่างรัฐมนตรีว่าการกระทรวงต่างประเทศของฝรั่งเศส นายกรัฐมนตรีของอังกฤษ และผู้นำอิตาลี เบนิโต มุสโสลินี เมื่อวันที่ 14 เมษายน 1935 ซึ่งได้ถูกเรียกอย่างเป็นทางการว่าเป็น **คำประกาศสุดท้ายของที่ประชุมเมืองสเตรซา** มีวัตถุประสงค์เพื่อที่จะรักษาสนธิสัญญาโลคาร์โน และประกาศยืนยันถึงความเป็นเอกราชของออสเตรีย และพร้อมที่จะต้านทานเยอรมนีถ้าหากเกิดการฝ่าฝืนสนธิสัญญาแวร์ซาย 

แนวสเตรซาได้ชื่อมาจาก **ที่ประชุมเมืองสเตรซา** ในอิตาลี ซึ่งใช้เป็นสถานที่ประชุม แนวสเตรซานั้นมีปัจจัยมาจากการที่เยอรมนีทำการสร้างกองทัพอากาศขึ้นใหม่ และเพิ่มขนาดของกองทัพบกเป็น 36 กองพล (หรือ 400,000 นาย) และทำการประกาศเกณฑ์ทหารเมื่อเดือนมีนาคม 1935

แนวสเตรซานั้นล้มเหลวดังที่เห็นได้จากเป้าหมายที่คลุมเครือ เป้าหมายไม่ชัดเจนและเป็นการยากที่จะส่งเสริมเอาไว้ มันถูกบัญญัติออกมาไว้เพื่อให้เกิดความคลุมเครือ และไม่สนใจการพาดพิงถึงเยอรมนี ซึ่งอังกฤษพยายามรับเข้ามาเป็นนโยบายคู่ อังกฤษนั้นถือว่าข้อพิพาทใด ๆ ที่พาดพิงไปถึงเยอรมนีจะไม่สร้างความเป็นปรปักษ์ระหว่างฮิตเลอร์กับการเจรจาอังกฤษ-เยอรมัน ซึ่งทำให้ดูเหมือนกับว่าการประนีประนอมระหว่างอังกฤษกับเยอรมนีก็ค่อนข้างจะประสบความสำเร็จ ฮิตเลอร์นั้นได้ใช้ยุทธวิธีที่อังกฤษและฝรั่งเศสคาดเดาล่วงหน้าได้ยาก แต่ว่าแนวสเตรซาก็ทำให้ฮิตเลอร์ต้องเดาบ้างว่าอังกฤษนั้นต้องการที่จะทำอะไร อย่างไรก็ตาม การเจรจากับเยอรมนีนั้น ไม่ได้ทำให้อังกฤษได้เปรียบเลยในข้อตกลงการเดินเรือระหว่างอังกฤษ-เยอรมนี

อีกเหตผลหนึ่งที่นำไปสู่ความล้มเหลว ก็คือ ไม่มีชาติใดเลยในที่ประชุมสเตรซา (ได้แก่ อังกฤษ ฝรั่งเศสและอิตาลี) ที่มีความต้องการที่จะรุกรานเยอรมนี และไม่ได้มีการตอบโต้กรณีที่เยอรมนีสร้างกำลังทหารขึ้นใหม่อย่างจริงจัง แต่ว่ารัฐบาลอังกฤษนั้นมีเจตจำนงว่าไม่ต้องการที่จะก่อสงครามตามความคิดเห็นของคนอังกฤษส่วนใหญ่ในเวลานั้น 

แนวร่วมดังกล่าวนั้นไม่ประสบความสำเร็จ ภายในสองเดือน สหราชอาณาจักรได้เซ็นสัญญาในข้อตกลงการเดินเรือระหว่างอังกฤษ-เยอรมนี ซึ่งเยอรมนีได้รับไฟเขียวให้สร้างกองทัพเรือขึ้นมาใหม่ และสามารถสร้างเรือดำน้ำขึ้นมาได้ โดยมีข้อแม้ว่าจะต้องมีระวางน้ำหนักไม่เกิน 35% ของราชนาวีอังกฤษ อังกฤษนั้นไม่ได้ปรึกษาหารือใด ๆ กับชาติร่วมประชุม ทำให้แนวร่วมดังกล่าวพบกับความเสียหายอย่างร้ายแรง ประเทศที่เข้าร่วมประชุมนั้นได้ดำเนินการตามทางของตัวเอง แนวสเตรซาจึงปราศจากความหมาย และถูกทำลายอย่างสิ้นเชิงเมื่ออิตาลีรุกรานเอธิโอเปียในสงครามอิตาลี-อะบิสซิเนียครั้งที่สอง

มุสโสลินีนั้นมีความทะเยอทะยานที่จะครอบครองอะบิสซิเนีย มุสโสลินีเดือดดาลมากที่อังกฤษได้เซ็นสัญญาการเดินเรือระหว่างอังกฤษ-เยอรมัน เนื่องจากว่าอังกฤษไม่ยอมมาปรึกษากับเขาก่อน มุสโสลินีนั้นหันกลับไปสู่แผนการรุกรานอะบิสซิเนียซึ่งมีชายแดนติดต่อกับโซมาลิแลนด์ของฝรั่งเศสและอังกฤษ เขานั้นไม่มีความต้องการที่จะให้มิตรของเขาโกรธ แต่ว่าเขามีความรู้สึกว่าอังกฤษได้ทรยศหักหลังเขา เขายังเชื่อด้วยว่าการเคลื่อนไหวดังกล่าวนั้นจะก่อให้เกิดการเปลี่ยนแปลงฐานะดังที่ได้ตกลงกันในแนวสเตรซา

เมื่อวันที่ 22 กุมภาพันธ์ 1936 มุสโสลินีได้เปิดช่องว่างให้แก่ฮิตเลอร์ในการที่เขาจะส่งทหารเข้าไปประจำในไรน์แลนด์ และบอกว่าอิตาลีนั้นจะไม่ยอมทำตามสนธิสัญญาโลคาร์โนอย่างเด็ดขาด และเยอรมนีก็ควรที่จะทำเช่นนั้น

หมวดหมู่:การประชุมระหว่างประเทศ
หมวดหมู่:ความสัมพันธ์ไตรภาคี
อนุสาร อ.ส.ท.

**อนุสาร อ.ส.ท.** เป็นนิตยสารท่องเที่ยวที่เกิดขึ้นพร้อมกับองค์การส่งเสริมการท่องเที่ยวแห่งประเทศไทย (อ.ส.ท.) (ปัจจุบันเป็น การท่องเที่ยวแห่งประเทศไทย) ซึ่งก่อตั้งขึ้นในปี พ.ศ. 2503 อนุสาร อ.ส.ท.ออกวางตลาดฉบับแรกในเดือนสิงหาคม พ.ศ. 2503 โดยนำคำว่า อนุสาร อันหมายถึงสารฉบับเล็ก ๆ  มาประกอบกับอักษรย่อของหน่วยงานคือ อ.ส.ท. เป็นชื่อนิตยสาร มียอดพิมพ์ครั้งแรก 50,000 ฉบับ เนื้อหาของนิตยสารนำเสนอเรื่องราวของแหล่งท่องเที่ยวในประเทศไทยทั้งในด้านธรรมชาติ ประวัติศาสตร์ โบราณคดี ศิลปวัฒนธรรมประเพณี วิถีชีวิต และแม้ว่าองค์การส่งเสริมการท่องเที่ยวแห่งประเทศไทย ได้รับการยกฐานะขึ้นเป็นการท่องเที่ยวแห่งประเทศไทย (ททท.) ในปี พ.ศ. 2522 อนุสาร อ.ส.ท.ก็ยังคงใช้ชื่อเดิมมาจนกระทั่งถึงปัจจุบัน (พ.ศ. 2567) รวมเป็นเวลา 64 ปีแล้ว โดยล่าสุดมียอดพิมพ์ 8,000 ฉบับ ต่อเดือน ถือเป็นนิตยสารท่องเที่ยวที่เก่าแก่ที่สุด และเคยมียอดจำหน่ายสูงสุดของประเทศไทย ปัจจุบัน (ปีพ.ศ. 2567) มีนายภาคภูมิ น้อยวัฒน์ เป็นบรรณาธิการ ใช้ช่องทางจำหน่ายฉบับเล่มทาง application LINE และเฟซบุ๊ก ใช้ชื่อว่า อนุสาร อ.ส.ท. ราคาฉบับละ 85.00 บาท และในปี พ.ศ.2553 เริ่มมีการผลิตอนุสาร อ.ส.ท. ในรูปแบบออนไลน์ โดยนำเนื้อหาและภาพในฉบับพิมพ์มาออกแบบใหม่ในรูปแบบนิตยสารอิเล็กทรอนิกส์ ปัจจุบัน (พ.ศ. 2567) 

นอกจากนี้ อนุสาร อ.ส.ท. มีช่องทางการประชาสัมพันธ์การท่องเที่ยวในช่องทางของสื่อออนไลน์ ทั้ง Facebook (https://www.facebook.com/osotho/) Website (https://osotho.co/) TikTok (https://www.tiktok.com/@osotho_online?lang=th-TH) Line (@osotho) YouTube (https://www.youtube.com/@osotho) และรายการโทรทัศน์ในชื่อว่า อ.ส.ท. on TV เผยแพร่ทางช่อง 9 HD30

## แหล่งค้นคว้าเพิ่มเติม

* ภิญญพันธุ์ พจนะลาวัณย์. (2553, ม.ค.). การสร้าง “พื้นที่ประเทศไทย” ด้วยพลานุภาพของสิ่งพิมพ์ ความเย้ายวนทางเพศ และการท่องเที่ยว ทศวรรษ 2500. *ศิลปวัฒนธรรม*. 31(3): 138-157.

หมวดหมู่:นิตยสาร
หมวดหมู่:นิตยสารในประเทศไทย
หมวดหมู่:การท่องเที่ยว
เจ้าชายอันเดรอัสแห่งกรีซและเดนมาร์ก

**เจ้าชายอันเดรียสแห่งกรีซและเดนมาร์ก** หรือพระนามในภาษาอังกฤษคือ **เจ้าชายแอนดรูว์แห่งกรีซและเดนมาร์ก** ( ; ;  – 3 ธันวาคม ค.ศ. 1944) แห่งราชวงศ์ชเลสวิช-ฮ็อลชไตน์-เซอเนอร์ปอร์-กลึคส์บวร์ค เป็นพระราชบุตรองค์ที่เจ็ดและพระราชโอรสองค์ที่สี่ของเยออร์ยีโอสที่ 1 และราชินีโอลกา พระองค์ทรงเป็นพระราชนัดดาชายของคริสเตียนที่ 9 และพระราชบิดาของ อดีตดยุกแห่งเอดินบะระ พระราชอัยกา (ปู่) ใน ชาลส์ที่ 3 พระองค์ทรงเป็นเจ้าชายแห่งเดนมาร์กและกรีซตั้งแต่พระประสูติกาลโดยอาศัยการสืบเชื้อสายของพระราชบิดา

พระองค์ทรงเริ่มเข้าฝึกทหารตั้งแต่พระเยาว์วัย และได้รับหน้าที่เป็นเจ้าหน้าที่นายทหารในกองทัพกรีซ ตำแหน่งบังคับบัญชาการของพระองค์เป็นบทบาทหน้าที่ที่สำคัญมากกว่ากิตติมศักดิ์ และพระองค์ได้ปฏิบัติหน้าที่ในสงครามบอลข่าน ในปี ค.ศ. 1913 พระราชบิดาของพระองค์ทรงถูกลอบปลงพระชนม์และเจ้าชายคอนสแตนติน พระเชรษฐาองค์โตของพระองค์ทรงขึ้นครองราชย์เป็นพระมหากษัตริย์ นโยบายการวางตัวเป็นกลางจากสงครามของพระมหากษัตริย์ในสงครามโลกครั้งที่หนึ่ง นำไปสู่การสละราชสมบัติและราชวงศ์ส่วนใหญ่ รวมทั้งเจ้าชายอันเดรียสก็ถูกเนรเทศ เมื่อเหล่าราชวงศ์ได้เดินทางกลับมายังประเทศอีกครั้งในอีกไม่กี่ปีต่อมา เจ้าชายอันเดรียสได้รับตำแหน่งยศทหารเป็นพลตรี ในสงครามกรีซ-ตุรกี (ค.ศ. 1919-1922) แต่สงครามกลายเป็นสิ่งเลวร้ายสำหรับกรีซ และเจ้าชายอันเดรียสทรงถูกประณามว่าเป็นส่วนหนึ่งของการสูญเสียดินแดนกรีก พระองค์ทรงถูกเนรเทศเป็นครั้งที่สองใน ค.ศ. 1922 และใช้ชีวิตส่วนใหญ่ในฝรั่งเศส

ในปี ค.ศ. 1930 พระองค์ทรงเหินห่างจากพระชายา พระนางอลิซ ส่วนเจ้าชายฟิลิป พระโอรสองค์เดียวของพระองค์ ซึ่งทำหน้าที่รับใช้ในกองทัพเรือบริติชในช่วงสงครามโลกครั้งที่สอง ในขณะที่พระราชธิดาทั้งสี่ของพระองค์ได้อภิเษกสมรสกับชาวเยอรมัน ซึ่งมีสามคนที่มีความเกี่ยวข้องกับนาซี ด้วยเหตุผลที่ทรงพลัดพรากจากพระชายาและพระโอรสมาจากผลของสงคราม  เจ้าชายอันเดรียสทรงสิ้นพระชนม์ในมงเต-การ์โล ใน ค.ศ. 1944 พระองค์ไม่เคยได้พบพระชายาและพระโอรสอีกเลย ตั้งแต่ปี ค.ศ. 1939

## ประวัติ
เจ้าชายอันเดรียสประสูติ ณ วัลทาโตอี ทางเหนือของกรุงเอเธนส์ ประเทศกรีซ เมื่อวันที่ 2 กุมภาพันธ์ ค.ศ. 1882 เป็นพระโอรสองค์ที่สี่ในพระเจ้าเยออร์ยีโอสที่ 1 แห่งกรีซ กับแกรนด์ดัชเชสโอลกา คอนสแตนตินอฟนา แห่งรัสเซีย เจ้าชายอันเดรียสและพระบิดาทรงเป็นสมาชิกราชวงศ์ชเลสวิช-ฮ็อลชไตน์-เซอเนอร์ปอร์-กลึคส์บวร์ค จึงทรงมีสิทธิ์ในราชบัลลังก์กรีกและเดนมาร์ก แต่สิทธิ์ในฝั่งกรีกดีกว่าฝั่งเดนมาร์ก เจ้าชายอันเดรียสทรงตรัสภาษากรีก, เดนมาร์ก, เยอรมัน, ฝรั่งเศส, อังกฤษ และรัสเซีย พระองค์ไม่ยอมตรัสภาษาอื่นกับครอบครัวนอกจากภาษากรีก

## ครอบครัว
เจ้าชายอันเดรียสทรงอภิเษกสมรสกับพระนางอลิซ พระธิดาในหลุยส์ เมานท์แบ็ตเต็น มาร์ควิสที่ 1 แห่งมิลฟอร์ดฮาเวน และสมเด็จหญิงวิคโทรีอา เมื่อวันที่ 6 ตุลาคม พ.ศ. 2446 ทั้งคู่มีพระโอรสและธิดาดังนี้

## พงศาวลี

## อ้างอิง

หมวดหมู่:เจ้าชาย
หมวดหมู่:พระราชโอรสในพระมหากษัตริย์